
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 19 3 

14 Σεπτεμβρίου 1995 



ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

360. Ορισμός έναρξης λειτουργίας του Ειρηνοδικείου Σύ¬ 

μης. 1 

361. Ίδρυση Υπολιμενορχείου στη Σκάλα Αταλάντης και Α' 

Λιμενικού Τμήματος σ’ αυτό, καθορισμός της περι¬ 
φέρειας αρμοδιότητάς του. μετάταξη του Υπολιμε- 
ναρχείου Αιδηψού σε Λιμεναρχείο και τροποποίηση 
της περιιρέρειάς του. 2 

362. Τροποποίηση του Π.Δ. 338/15.3.95 «Ίδρυση Νομι¬ 

κού Προσώπου Ιδιωτικού Δικαίου με την επωνυμία 
«Ερευνητικό Κέντρο Βιοϊατρικών Επιστημών “Αλέ¬ 
ξανδρος Φλέμιγκ” (ΕΚΕΒΕ "Α. Φλέμιγκ"» (ΦΕΚ 57/ 

Α/20.3.95). 3 

363. Καθορισμός συστήματος επιβολής διοικητικών ποι¬ 

νών στους παράγοντες εφαρμογής του θεσμού της 
Κάρτας Ελέγχου Καυσαερίων (ΚΕΚ) . 4 

364. Έγκριση των όρων των από 3 Δεκεμβρίου 1994, από 

6 Δεκεμβρίου 1994 και από 7 Δεκεμβρίου 1994 
Πρακτικών Συμφωνίας της Διοίκησης της Ο.Α. με 
τους εκπροσώπους της Ένωσης Χειριστών Πολιτι¬ 
κής Αεροπορίας (Ε.Χ.Π.Α.), της Ένωσης Ιπταμένων 
Μηχανικών (Ε.Ι.Μ.) και της Ένωοης Ιπταμένων Συ¬ 
νοδών - Φροντιστών (Ε.Ι.Σ.Φ.), αντιστοίχως, σχετικά 
με τα όρια πτήσεως, απαοχολήσεως και αναπαύ- 
σεως των χειριστών, μηχανικών και των συνοδών - 
φροντιστών που εργάζονται στην Ολυμπιακή Αερο¬ 
πορία ως ιπτάμενο προσωπικό . 5 


ΠΡΟΕΔΡ ΙΚΑ ΔΙΑΤ ΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 360 
Ορισμός έναρξης λειτουργίας του Ειρηνοδικείου Σύμης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 
α) Τις διατάξεις: 

1) του εδαφ. β της παρ. 1 του άρθρου 2 του κώδικα οργανι¬ 
σμού δικαστηρίων και κατάστασης δικαστικών λειτουργών 
(Κ.Ν. 1756/1988 ΦΕΚ 35Α). 

2) Του άρθρου 29Α του Ν. 1558/1985 ΦΕΚ 137Α', το οποίο 
προστέθη με το άρθρο 27 του Ν. 2081/1992 ΦΕΚ 154 Α'. 


β) Τ ο Προεδρικά Διάταγμα με αριθμά 194/18.5.1984 «Ανα¬ 
σύσταση Ειρηνοδικείων» ΦΕΚ 67/18.5.1984 τ.Α ). 

γ) Το γεγονός άτι το παρόν διάταγμα δεν προκαλεί δαπάνη 
σε βάρος του κρατικού προϋπολογισμού. 

δ) Τη γνώμη της Ολομελεΐας του Εφετείου Δωδεκανήσου 
με αριθμό 4/1995 και 

ε) Τη γνωμοδότηση του Συμβουλίου της Επικράτειας με 
αριθμό 479/1995 με πρόταση του Υπουργού Δικαιοσύνης, 
αποφασίζουμε: 

1. Ορίζουμε ημερομηνία έναρξης λειτουργίας του Ειρηνο¬ 
δικείου Σύμης την 1η Νοεμβρίου 1995. 

2. Οι υποθέσεις αρμοδιότητας του πιο πάνω Ειρηνοδικείου 
που εκρεμούν κατά την έναρξη της λειτουργίας του στο Ειρη¬ 
νοδικείο Ρόδου και για τις οποίες δεν έχει ορισθεΐ δικάσιμος 
στέλνονται στο Ειρηνοδικείο Σύμης και δικάζονται απόαυτό. 

Στον Υπουργό Δικαιοσύνης αναθέτουμε τη δημοσίευση και 
εκτέλεση του παρόντος διατάγματος. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 1 Σεπτεμβρίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΙΚΑΙΟΣΥΝΗΣ 

ΑΝΑΣΤΑΣΙΟΣ ΠΕΠΟΝΗΣ 

—-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 361 
Ίδρυση Υπολιμενορχείου στη Σκάλα Αταλάντης και Α' Λιμενι¬ 
κού Τμήματος σ' αυτό, καθορισμός της περιφέρειας αρ¬ 
μοδιότητάς του, μετάταξη του Υπολιμενορχείου Αιδηψού 
σε Λιμεναρχείο και τροποποίηση της περιιρέρειάς του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1) Τις διατάξεις: 

α) Του άρθρου 13 παρ. 1 του Ν. 672/77 «Περί τροποποιή- 
σεως και ουμπληρώσεως του Ν.Δ. 530/70 «Περί Λιμενοφυ¬ 
λάκων και ετέρων τινών διατάξεων» (Α’ 285). 

β) Ταυ άρθρου 14 παρ. 9 του από 27.5.1927 Π.Δ. «Περί 
Διοικήσεως του Εμπορικού Ναυτικού». 

γ) Του άρθρου 140 του Ν.Δ. 187/73 «Περί Κώδικος Δημο¬ 
σίου Ναυτικού Δικαίου» (Α' 261). 
δ) Του άρθρου 29 Α του Μ. 1558/85 (Α' 137) όπως προστέ- 

θηκε με το άρθρο 27 του Ν. 2081 /92 (Α' 154) και το γεγονός 
ότι από την έκδοση, του διατάγματος αυτού δεν προκαλεΐται 
δαπάνη σε βάρος του κρατικού Προϋπολογισμού. 

ε) Του άρθρου 19 παρ. 2 του Ν. 1735/87 (Α’ 195) «Προσλή¬ 
ψεις στο δημόσιο τομέα, κοινωνικός έλεγχος στη Δημόσια 
Διοίκηση, πολιτικά δικαιώματα και άλλες διατάξεις». 

2) Τη με αριθ. 4128/9/95/3.5.95 πρόταση του Αρχηγού 
του Λιμενικού Σώματος «Ίδρυση ΥπολιμεναρχεΙου στη Σκάλα 
Αταλάντης, καθορισμός της περιφέρειας δικαιοδοσίας του, 
ίδρυση Α' Λιμενικού Τμήματος σ' αυτό, καθορισμός της περι¬ 
φέρειας δικαιοδοσίας του, μετάταξη του ΥπολιμεναρχεΙου Αι¬ 
δηψού σε Λιμεναρχείο και τροποποίηση της περίφέρειάς 
του». 

3) Την 420/1995 γνωμοδότηση του Συμβουλίου της Επι¬ 
κράτειας μετά από πρόταση των Υπουργείων Προεδρίας της 
Κυβέρνησης και Εμπορικής Ναυτιλίας, αποφασίζουμε: 

Αρθρο 1 

Ιδρύεται Υπολιμεναρχείο στη Σκάλα Αταλάντης και ορίζεται 
περιφέρεια αρμοδιότητας του επί των ακτών του Νομού Φθι¬ 
ώτιδας απδ 'Ακρας θεολόγου προς Νότο μέχρι 'Ακρας Καλά¬ 
μου προς Βορρά. 

Στη θαλάσσια λεκάνη του Ευβόίκού Κόλπου τα όρια μεταξύ 
των Λιμενικών Αρχών Αιδηψού και Σκάλας Αταλάντης καθορί¬ 
ζονται από τη νοητή γραμμή της μέσης απόστασης των απέ¬ 
ναντι ακτών (Εύβοιας και Στερεός Ελλάδος αντίστοιχα) νοου¬ 
μένων σε ευθεία γραμμή των ακτών του κολπίσκου Αταλά¬ 
ντης από 'Ακρας Αρκίτσας μέχρι 'Ακρας θεολόγου. 

Αρθρο 2 

Ιδρύεται στην περιφέρεια αρμοδιότητας του Υπολιμεναρ- 
χείου Σκάλας Αταλάντης Α' Λιμενικό Τμήμα. Έδρα αυτού ορί¬ 
ζεται η Αρκίτσα και περιφέρεια αρμοδιότητάς του από την 
Ακρα Καλάμου προς Βορρά μέχρι το μέσο της απόστασης με¬ 
ταξύ 'Ακρας Αρκίτσας και Σκάλας Αταλάντης. 

Άρθρο 3 

1. Η καθϋλην αρμοδιότητα του Λιμενικού Τμήματος που 
ιδρύεται με το διάταγμα αυτό περιλαμβάνει: 

α) Όλες τις αρμοδιότητες δικαστικής και διοικητικής αστυ¬ 
νόμευσης που προβλέπονται από τις κείμενες διατάξεις, για 
τον Προϊστάμενο Λιμεναρχείου, περιλαμβανόμενων και των 
αρμοδιοτήτων που προβλέπονται από τα άρθρα 40, 41, 42, 
43, 88 και 89 του Ν.Δ. 187/73 «Περί Κώδικος Δημοσίου Ναυ¬ 
τικού Δικαίου» (Α' 261). 

Εξαιρούνται όλες οι διοικητικές πράξεις επιβολής προστί¬ 
μου που εκδίδονται από το Λιμενάρχη Σκάλας Αταλάντης. 

β) Την τήρηση λεμβολογίου και έκδοση αδειών αλιείας. 

γ) Την έκδοση και ανανέωση, ναυτολογίων, την ενέργεια 
μεταβολών σ’ αυτό και τη θεώρησή τους κατά τον κατάπλου ή 
απόπλου των πλοίων. 

2. Ο Διοικητής του Λιμενικού Τμήματος αλληλογραφεί με 
τις Αρχές του Κράτους και ιδιώτες για θέματα της αρμοδιότη¬ 
τάς του ως Προϊσταμένους Λιμεναρχείου. 

3. Από την κατά την προηγούμενη παράγραφο αλληλογρα¬ 
φία εξαιρούνται τα έγγραφα που αφορούν θέματα γενικής 
Φύσεως, η σύνταξη και η αποστολή των οποίων ενεργείται 
μέοω της Υπηρεσίας του ΥπολιμεναρχεΙου Σκάλας Αταλά¬ 
ντης. 

Άρθρο 4 

Το Υπολιμεναρχείο Αιδηψού μετατάσσεται σε Λιμεναρχείο 
με περιφέρεια αρμοδιότητας επί των ακτών της νήσου Εύ¬ 


βοιας από της Λίμνης συμπεριλαμβανομένης μέχρι και την 
άκρα Μαντούδι. 

Άρθρο 5 

1. Με την έναρξη λειτουργίας του ιδρυομένου με το παρόν 
διάταγμα Λιμενικού Τμήματος παύει η λειτουργία του Λιμενι¬ 
κού Σταθμού Αρκίτσας ο οποίος καταργείται. 

2. Καταργείται επίσης η παρ. 1 του άρθρου Μόνου του Β.Δ. 
523/69 (Α' 161) «Περί μετατάξεως του Λιμενικού Σταθμού 
Αιδηψού σε Υπολιμεναρχείο και τροποποιήσεως των περιφε¬ 
ρειών δικαιοδοσίας ενίων Λιμενικών Αρχών». 

Στον Υπουργό Εμπορικής Ναυτιλίας αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 7 Σεπτεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΜΠΟΡΙΚΗΣ ΝΑΥΤΙΛΙΑΣ 

I. ΠΟΤΤΑΚΗΓ ΓΕΟΡΓ. ΚΑΤΣΙΦΑΡΑΣ 


( 3 ) 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ, 362 
Τροποποίηση του Π.Δ. 338/15.3.95 «Ίδρυση Νομικού Προ¬ 
σώπου Ιδιωτικού Δικαίου με την επωνυμία «Ερευνητικά 
Κέντρο Βιοϊατρικών Επιστημών “Αλέξανδρος Φλέμιγκ" 
(ΕΚΕΒΕ “Α. Φλέμιγκ"» (ΦΕΚ 57/Α/20.3.95. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 25 και 31 παρ. 1 του Ν. 
1514/85 «ανάπτυξη της επιστημονικής και τεχνολογικής 
έρευνας» ΦΕΚ 13/Α/85. 

2. Τις διατάξεις των άρθρων 24 και 27 του Ν. 1558/85 «Κυ¬ 
βέρνηση και Κυβερνητικά Όργανα» ΦΕΚ 137/Α/85). 

3. Τις διατάξεις του άρθρου 29Α του άρθρου 23 του Ν. 
1558/85, άπως αυτό προστέθηκε με το άρθρο 27 του Ν. 
2081/92 ΦΕΚ 1 54/Α/92. 

4. Την αριθ. 4/19.9.94 σύμφωνη γνώμη του Εθνικού Γνω- 
μοδοτικσύ Συμβουλίου Έρευνας (ΕΓΣΕ). 

5. Το γεγονός άτι από την εφαρμογή του παρόντος δεν 
προκύπτει δαπάνη σε βάρος του κρατικού προϋπολογι¬ 
σμού. 

6. Την αριθ. 332/7.6.95 γνωμοδότηση του Συμβουλίου της 
Επικράτειας. 

. Με πρόταση των Υπουργών Προεδρίας της Κυβέρνησης, 
Οικονομικών και Βιομηχανίας, Ενέργειας και Τεχνολογίας, 
αποφασίζουμε: 

Άρθρο μόνο 

Τροποποιούμε το Π,Δ. 338/15.3.95 ΦΕΚ 57/Α/20.3.95 
και αντικαθιστούμε το δεύτερο εδάφιο της πρώτης παραγρά¬ 
φου του άρθρου 6 αυτού, ως εξής: 

Ο Επιστημονικός Διευθυντής έχει τα προσόντα που προ- 
βλέπονται στις διατάξεις της παραγράφου 6 του άρθρου 9 του 
Ν. 1514/85 και διορίζεται σύμφωνα με τις διατάξεις της παρ. 

5 του ίδιου άρθρου, με τριετή θητεία, που μπορεί να ανανεω¬ 
θεί για μία ακόμη τριετία με απόφαση του Υπουργού Βιομηχα¬ 
νίας, Ενέργειας και Τεχνολογίας, χωρίς προκήρυξη ύστερα 
από πρόταση του Επιστημονικού Συμβουλίου του Κέντρου. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

Στον Υπουργό Βιομηχανίας, Ενέργειας και Τεχνολογίας 
αναθέτουμε τη δημοσίευση και εκτέλεση του παρόντος δια¬ 
τάγματος. 

Αθήνα, 5 Σεπτεμβρίου 1995 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΙ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΩΝ 

ΙΩΑΝ. ΠΟΤΤΑΚΗΣ ΑΛΕΞ, ΠΑΠΑΔΟΠΟΥΛΟΣ 

ΒΙΟΜΗΧΑΝΙΑΣ ΕΝΕΡΓΙΙΑΙ ΚΑΙ ΤΙ ΧΜΟΛΟΠΑΙ 

Κ ΣΗΜΙΤΗΣ 


ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 363 
Καθορισμός συστήματος επιβολής διοικητικών ποινών στους 

παράγοντες εφαρμογής του θεομού της Κάρτος Ελέγχου 

Καυσαερίων (ΚΕΚ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 3 (παρ. 13) του Ν. 2052/1992 
«Μέτρα για την αντιμετώπιση του νέφους και πολεοδομικές 
ρυθμίσεις» (Α’ 94). 

2. Τις διατάξεις του άρθρου 1 της ΚΥΑ Φ50/92492/ 
4359/94 (Β' 797) των Υπουργών Περιβάλλοντος, Χωροταξίας 
και Δημοσίων Έργων και Μεταφορών και Επικοινωνιών «Ρύθ¬ 
μιση θεμάτων σχετικών με την εποπτείσ εφαρμογής και κα¬ 
λής λειτουργίας του συστήματος της Κάρτας Ελέγχου Καυσα¬ 
ερίων». 

3. Τις διατάξεις της αρ. 103079/3712/19.11.1992 (Β' 
710) ΚΥΑ των Υπουργών Περιβάλλοντος, Χωροταξίας και Δη¬ 
μοσίων Έργων και Μεταφορών και Επικοινωνιών «Όροι και 
προϋποθέσεις εξουσιοδότησης συνεργείου επισκευής οχη¬ 
μάτων και κέντρου ελέγχου για χορήγηση της Κάρτας Ελέγ¬ 
χου Καυσαερίων». 

4. Τις διατάξεις του άρθρου 23 του Ν. 1558/1985 «Κυβέρ¬ 
νηση και Κυβερνητικά Όργανα» (Α' 137), όπως τροποποιή¬ 
θηκε μεταγενέστερα. 

5. Τις διατάξεις του άρθρου 29Α του Ν. 1558/1985, όπως 
αυτό προστέθηκε με το άρθρο 27 του Ν. 2081 /1992 (Α 154) 
και το γεγονός ότι από τις διατάξεις του διατάγματος αυτού 
δεν προκαλείται δαπάνη σε βάρος του κρατικού προϋπολογι¬ 
σμού. 

6. Την 368/1995 γνωμοδότηση του Συμβουλίου της Επι¬ 
κράτειας με πρόταση των Υπουργών Δημόσιας Τάξης, Περι¬ 
βάλλοντος Χωροταξίας και Δημοσίων Έργων και Μεταφορών 
και Επικοινωνιών, αποφασίζουμε: 

Άρθρο 1 

Πεδίο εφαρμογής 

1. Το παρόν Διάταγμα εφαρμόζεται στα εξουσιοδοτημένα 
συνεργεία που βρίσκονται στις περιοχές που έχει επιβληθεί η 
εφαρμογή της Κάρτας Ελέγχου Καυσαερίων (ΚΕΚ), καθώς 
και στα οχήματα που έχουν ταξινομηθεί και κυκλοφορούν στις 
ίδιες περιοχές. 

2. Οι επιβαλλόμενες διοικητικές ποινές για παραβάσεις του 
άρθρου 3 του Ν. 2052 / 1 99 2 στα εξουσιοδοτημένα συνεργεία 
και κυκλοφορούντο οχήματα της προηγούμενης παραγρά¬ 
φου, είναι μόνο οι ποινές που προβλέπονται από το Διάταγμα 
αυτό. 

Άρθρο 2 
Ορισμοί 

Για την εφαρμογή του παρόντος Προεδρικού Διόταγματος 
νοούνται ως: 


α) Όχημα: το αυτοκίνητο όχημα όπως η έννοια αυτού ορίζε¬ 
ται στον ισχΰοντα Κώδικα Οδικής Κυκλοφορίας, το οποίο 
λαμβάνει άδεια κυκλοφορίας από τις Υπηρεσίες Συγκοινω¬ 
νιών των κατά τόπους Νομαρχιών, πλην των μοτοσικλετών, 
β) Οδηγός του οχήματος: ο εκάστοτε οδηγών το όχημα, 
γ) Εξουσιοδοτημένο συνεργείο: το ειδικώς εξουσιοδοτη¬ 
μένο συνεργείο επισκευής οχημάτων, το οποίο εκδίδει την 
ΚΕΚ, σύμφωνα με τις διατάξεις του άρθρου 3 του Ν. 2052/ 
1992 (εκδότης ΚΕΚ). 

δ) Κινητή μονάδα ελέγχου «πεδίου»: η μονάδα που συγκρο¬ 
τείται από όργανο της κατά τόπο αρμόδιας Αστυνομικής Αρ¬ 
χής και εντεταλμένο υπάλληλο είτε των νομαρχιακών Υπηρε¬ 
σιών ΚΤΕΟ, ή Συγκοινωνιών όπου δεν λειτουργούν ακόμα 
ΚΤΕΟ του Υπουργείου Μεταφορών και Επικοινωνιών, είτε 
των αρμοδίων Υπηρεσιών του Υπουργείου ΠΕ.ΧΩ.Δ.Ε. και 
έχει ως έργο την εξακρίβωση της εγκυρότητας των εγγράφων 
των σχετικών με την ΚΕΚ και των τιμών τών εκπεμπομένων 
από το όχημα ρύπων, σε σχέοη με τα μέγιστα επιτρεπόμενα 
όρια αυτών, σύμφωνα με τις διατάξεις της παρ. 8 του Ν. 
2052/1992 και των κατ’ εξουσιοδότηση αυτών εκδοθέντων 
κανονιστικών αποφάσεων. 

ε) Κινητή μονάδα ελέγχου εξουσιοδοτημένου συνεργείου: 
η μονάδα που συγκροτείται από ειδικευμένο εντεταλμένο τε¬ 
χνικό προσωπικό της αρμοδίας νομαρχιακής Υπηρεσίας Συ¬ 
γκοινωνιών και έχει ως έργο τον έλεγχο των εξουσιοδοτημέ¬ 
νων συνεργείων για την διαπίστωση της συνδρομής των προϋ¬ 
ποθέσεων εξουσιοδότησής τους, σύμφωνα με τις διατάξεις 
της παρ. Α του άρθρου 1 της αριθ. Φ50/92492/4359/94 (Β 
797) ΚΥΑ των Υπουργών ΠΕ.ΧΩ.Δ.Ε. και Μεταφορών και 
Επικοινωνιών. 

Άρθρο 3 

Παραπτώματα οδηγών οχημάτων και 
εξουσιοδοτημένων συνεργείων 

1. Για τους οδηγούς οχημάτων: 

α. Εκπομπή οπό τα σχήματα ρύπων καυσαερίων, πέρανΑων 
επιτρεπομένων ορίων, που κάθε φορά ισχύουν. 

β. Μη εφοδιασμός του οχήματος με ισχύουσα ΚΕΚ. Ο οδη¬ 
γός ενός οχήματος υποχρεούται όταν οδηγεί το όχημο να φέ¬ 
ρει μαζί του και την ΚΕΚ αυτού. 

γ. Άρνηση του οδηγού του οχή^τος να επιτρέψει τον 
έλεγχο του σχήματός του από κινητή μονάδα ελέγχου «πε¬ 
δίου». 

δ. Κατοχή και χρήση πλαστής ή παραποιημένης ή μη νομί- 
μως εκδοθεϊοας ΚΕΚ. 

ε. Κατοχή ΚΕΚ με ελλιπή ή εσφαλμένη καταχώρπση στοι¬ 
χείων. 

2. Για τα εξουσιοδοτημένα συνεργεία: 

α. Ελλιπής ή εσφαλμένη καταχώρηση στοιχείων στην ΚΕΚ. 
β. Ελλιπής εξοπλισμός σε όργανα μέτρησης καυσαερίων ή 
εξοπλισμός που δεν πληροί τις προβλεπόμενες από τη σχε¬ 
τική νομοθεσία προδιαγραφές. 

γ. Μη τήρηση καταγραφικών στοιχείων των διενεργουμέ- 
νων ελέγχων του οχήματος για τη χορήγηση ΚΕΚ ή ελλιπής 
μεταφορά τους στις αρμόδιες υπηρεσίες του Υπουργείου 
Μεταφορών και Επικοινωνιών. 

δ. Λανθασμένη μέτρηση των ρύπων των καυσαερίων και 
του συντελεστή «λ» του οχήματος. 

ε Ελλιπής λοιπός εξοπλισμός ή ελλιπείς υποχρεωτικές 
εγκαταστάσεις του συνεργείου. 

στ. Ελλειψη ισχύουσας άδειας λειτουργίας συνεργείου ή 
ισχύουσος εξουσιοδότησης για χορήγηση ΚΕΚ. 

ζ- Διαπίστωση εκπομπών καυσαερίων πέραν των επιτρεπό¬ 
μενων ορίων, σε όχημα που εξέρχεται από συνεργείο αμέσως 
μετά τον εφοδιασμό του με ΚΕΚ. 

η. Χορήγηση πλαστής ή παραποιημένης ή μη νομίμως εκ- 
δοθεϊσας ΚΕΚ. 

Αρθρο 4 

Επιβολή διοικητικών ποινών στους 
οδηγούς οχημάτων 

1. Στους οδηγούς οχημάτων επιβάλλονται, σε περίπτωση 
διαπράξεως ενός ή περισσοτέρων εκ των πιο πάνω παραπτω¬ 
μάτων του άρθρ. 3 παρ. 1 και πάντοτε ανάλογα με την βαρύ¬ 
τητά τους, οι ακόλουθες ποινές: 

α. Όταν το όχημα είναι εφοδιασμένο με ισχύουσα ΚΕΚ και 
κατά τον έλεγχο διαπιστώνεται εκπομπή καυσαερίων πέραν 
των επιτρεπόμενων ορίων, επιβάλλεται απλή σύσταση και 
ακύρωση της ΚΕΚ. Επίσης παραδίδεται αντίγραφο εκθέσεως 
με την εντολή για εφοδιασμό με νέα ΚΕΚ εντός 10 ημέρων. 

β. Όταν το όχημα δεν είναι εφοδιασμένο με ισχύουοα ΚΕΚ 
και κατά τον έλεγχο διαπιστώνεται εκπομπή καυσαερίων 
εντός των επιτρεπομένων ορίων, επιβάλλεται χρηματικό πρό¬ 
στιμο 10.000 δραχμών. Επίσης παραδίδεται αντίγραφο εκθέ¬ 
σεως με την εντολή για εφοδιασμό με ΚΕΚ εντός 10 ημερών. 

γ. Όταν το όχημα δεν είναι εφοδιασμένο με ισχύουσα ΚΕΚ 
και κατά τον έλεγχο διαπιστώνεται εκπομπή καυσαερίων πέ¬ 
ραν των επιτρεπομένων ορίων, επιβάλλεται χρηματικό πρό¬ 
στιμο 50,000 δραχμών. Επίσης παραδίδεται αντίγραφο εκθέ¬ 
σεως με την εντολή για εφοδιασμό με ΚΕΚ εντός 10 ημερών. 

δ. Όταν το όχημα δεν είναι εφοδιασμένο με ισχύουσα ΚΕΚ 
διότι δεν υπάρχει η σχετική υποχρέωση και κατά τον έλεγχο 
διαπιστώνεται εκπομπή καυσαερίων πέραν των επιτρεπόμε¬ 
νων ορίων, επιβάλλεται χρηματικό πρόστιμο 50.000 δραχ¬ 
μών. 

ε. Όταν αρνείται ο οδηγός να υποβληθεί σε έλεγχο το αυ¬ 
τοκίνητό του καθ’ οδόν από την κινητή μονάδα ελέγχου "Πε¬ 
δίου», επιβάλλεται χρηματικό πρόστιμο 50.000 δραχμών. Επί¬ 
σης ακυρώνεται η ΚΕΚ αν υπάρχει και παραδίδεται αντίγραφο 
εκθέσεως με την εντολή για εφοδιασμό με ΚΕΚ εντός 10 
ημερών. 

στ. Όταν ο οδηγός κατέχει και χρησιμοποιεί πλαστή ή πα¬ 
ραποιημένη ή μη νομίμως εκδοθείσα ΚΕΚ, επιβάλλεται αφαί¬ 
ρεση της ΚΕΚ. Επίσης εφαρμόζονται οι διατάξεις του Ποινι¬ 
κού Κώδικα. 

ζ. Όταν ο οδηγός κατέχει ΚΕΚ με ελλιπή ή εσφαλμένη κα- 
ταχώρηση στοιχείων, επιβάλλεται ακύρωση της ΚΕΚ. Επίσης 
παραδίδεται αντίγραφο εκθέσεως με την εντολή για εφοδια¬ 
σμό με νέα ΚΕΚ εντός 10 ημερών. 

η. Όταν κατά τον έλεγχο από τα Αστυνομικά όργανα διαπι¬ 
στώνεται ότι το όχημα δεν είναι εφοδιασμένο με ισχύουσα 
ΚΕΚ, ενώ υπάρχει η σχετική υποχρέωση, επιβάλλεται χρημα¬ 
τικό πρόστιμο 10.000 δραχμών. 

2. Αρμόδια όργανα για την επιβολή των ποινών αυτών είναι: 
α) οι κινητές μονάδες ελέγχου «πεδίου» 

β) τα τοπικά ΚΤΕΟ και 

γ) τα αρμόδια Αστυνομικό όργανα για ορισμένες από τις πα¬ 
ραβάσεις του άρθρου 4 παρ. 1 του παρόντος. 

3. Η κινητή μονάδα ελέγχου «πεδίου» διαπιστώνει την πα¬ 
ράβαση, τη βεβαιώνει σε ειδικό έντυπο εκθέσεως και επιβάλ¬ 
λει τις διοικητικές ποινές που προβλέπονται στο άρθρο 4 παρ. 

1 του παρόντος. Η έκθεση υπογράφεται και από τα δύο μέλη 
της κινητής μονάδας ελέγχου «πεδίου» και αντίγραφο αυτής 
παραδίδεται στον οδηγό του οχήματος. Σε περίπτωση αρνή- 
σεως παραλαβής της από τον οδηγό, τοποθετείται στον ανε- 
μοθωρακα του οχήματος και γίνεται σχετική μνεία στην έκ¬ 
θεση. Στην ίδια έκθεση αναγράφεται επίσης ότι ο παραβάτης 


δικαιούνται εντός προθεσμίας πέντε ημερών, που αρχίζει από 
την επομένη της παραλαβής της, να εκθέσει εγγράφως ενώ¬ 
πιον του Διοικητού της αρμόδιας Αστυνομικής Αρχής, του τό¬ 
που που διαπιστώθηκε η παράβαση, τις τυχόν αντιρρήσεις 
του. Αν οι αντιρρήσεις αυτές κριθοΰν βάσιμες, διαγράφεται η 
παράβαση και βεβαιώνεται με σχετική εγγραφή που γίνεται 
πάνω στην έκθεση, αντίγραφο της οποίας στέλνεται στην αρ¬ 
μόδια Υπηρεσία της κινητής μονάδας ελέγχου «πεδίου» που 
επέβαλε την ποινή. Μετά την παρέλευση του πιο πάνω πεν¬ 
θημέρου βεβαιώνεται το σχετικό πρόστιμο στο αρμόδιο δημό¬ 
σιο ταμείο και εισπράττεται ως δημόσιο έσοδο. Σε περίπτωση 
που κατά τον έλεγχο βεβαιώνονται οι παραβάσεις είτε υπό 
στοιχείο α είτε υπό στοιχείο ζ του άρθρου 5 παρ. 1 του παρό¬ 
ντος, αντίγραφο της έκθεσης διαβιβάζεται στην αρμόδια 
Υπηρεσία Συγκοινωνιών για την άσκηση ελέγχου του εξουσιο¬ 
δοτημένου συνεργείου. 

4 Οι κατά τόπους αρμόδιες Υπηρεσίες των ΚΤΕΟ στα 
πλαίσια των προγραμματισμένων ή εκτάκτως διενεργουμέ- 
νων ελέγχων επί των οχημάτων, διαπιστώνουν τις παραβά¬ 
σεις, τις βεβαιώνουν στο δελτίο τεχνικού ελέγχου (ειδικό 
έντυπο έκθεσης) και επιβάλλουν ποινές μόνο για τις παραβά¬ 
σεις υπό στοιχείο α, υπό στοιχείο στ και υπό στοιχείο ζ του άρ¬ 
θρου 4 παρ. 1 του παρόντος. 

5. Σε περίπτωση περισσοτέρων της μιας παραβάσεων κατά 
τη διαδικασία του ελέγχου του οχήματος, επιβάλλεται συνο¬ 
λική ποινή, η οποία αποτελείται από το άθροισμα των ποινών 
για τις επιμέρους παραβάσεις που προβλέπονται στο άρθρο 4 
παρ. 1 του παρόντος. 

6. Τα αρμόδια Αστυνομικά όργανα οτα πλαίσια των καθηκό¬ 
ντων τους, επιβάλλουν την ποινή για την παράβαση υπό στοι¬ 
χείο η του άρθρου 4 παρ. 1 του παρόντος. 

Άρθρο 5 

Επιβολή διοικητικών ποινών στα 
εξουσιοδοτημένα συνεργεία 

1. Στα εξουσιοδοτημένο συνεργεία επιβάλλονται οι ακό¬ 
λουθες ποινές: 

α. Όταν διαπιστώνεται ελλιπής ή εσφαλμένη καταχώρηση 
στοιχείων επί της ΚΕΚ, επιβάλλονται πέντε (5) βαθμοί ποινής. 

β. Όταν διαπιστώνεται ελλιπής εξοπλισμός σε όργανα μέ¬ 
τρησης καυσαερίων ή εξοπλισμός που δεν πληροί τις πραβλε- 
πόμενεςαπότη σχετική νομοθεσία προδιαγραφές, επιβάλλο¬ 
νται είκοσι (20) βαθμοί ποινής και χρηματικό πρόστιμο 50.000 
δραχμών. Επίσης ανακαλείται η εξουσιοδότηση συνεργείου 
για χορήγηση ΚΕΚ. 

γ. Οταν διαπιστώνεται ότι δεν τηρούνται καταγραφικά 
στοιχεία χορήγησης ΚΕΚ ή γίνεται ελλιπής μεταφορά τους 
στην αρμόδια Υπηρεσία, επιβάλλονται πέντε (5) βαθμοί ποι¬ 
νής. 

δ. Όταν διαπιστώνεται λανθασμένη μέτρηση των ρύπων 
των καυσαερίων και του συντελεστή «λ» του οχήματος (λόγω 
κακής βαθμονόμησης των οργάνων ή κακής διαδικασίας μέ- 
τρησης ή βλάβης των οργάνων ή άλλης αιτίας), επιβάλλονται 
είκοσι (20) βαθμοί ποινής και χρηματικό πρόστιμο 50.000 
δραχμών. Επίσης ανακαλείται προσωρινά η εξουσιοδότηση 
του συνεργείου για δέκα (10) ημέρες και επαναχορηγείται 
μετά από επανέλεγχο. 

ε. Όταν διαπιστώνεται ελλιπής λοιπός εξοπλισμός ή ελλι¬ 
πείς εγκαταστάσεις του συνεργείου, επιβάλλονται δέκα (10) 
βαθμοί ποινής και χρηματικό πρόστιμο 25.000 δραχμών. 

οτ. Όταν διαπιστώνεται ότι το συνεργείο δεν έχει ισχύουσα 
άδεια λειτουργίας ή ισχύουοα εξουσιοδότηση για χορήγηση 
ΚΕΚ, επιβάλλεται χρηματικό πρόστιμο 200.000 δραχμών. 
Επίσης εφαρμόζονται οι διατάξεις του Ποινικού Κώδικα, 
ζ. Όταν διαπιστώνεται εκπομπή καυσαερίων πέραν των 

επιτρεπομένων ορίων, σε όχημα που εξέρχεται από το συνερ¬ 
γείο αμέσως μετά τον εφοδιασμό του ΚΕΚ, επιβάλλονται εί¬ 
κοσι (20) βαθμοί ποινής και χρηματικό πρόστιμο 50.000 
δραχμών. 

η. Όταν διαπιστώνεται ότι έχει χορηγηθεί πλαστή ή παρα¬ 
ποιημένη ή μη νομίμως εκδοθείσα ΚΕΚ, επιβάλλονται εβδο¬ 
μήντα πέντε (75) βαθμοί ποινής και χρηματικό πρόστιμο 
200.000 δραχμών. Επίσης εφαρμόζονται οι διατάξεις του 
Ποινικού Κώδικα. 

2. Οι ποινές επιβάλλονται από τις αρμόδιες Υπηρεσίες Συ¬ 
γκοινωνιών ύστερα από διαπίστωση και βεβαίωση των παρα¬ 
βάσεων από τις κινητές μονάδες ελέγχου εξουσιοδοτημένου 
συνεργείου ή τις κινητές μονάδες ελέγχου «πεδίου» για τις 
περιπτώσεις των παραβάσεων υπό στοιχείο α και υπό στοιχείο 
ζ του άρθρου 5 παρ. 1 του παρόντος. 

3. Η κινητή μονάδα ελέγχου εξουσιοδοτημένου συνεργείου 
διαπιστώνει την παράβαση και τη βεβαιώνει σε ειδικό έντυπο 
εκθέσεως, αντίγραφο της οποίας παραδίδεται στον υπεύ¬ 
θυνο του εξουσιοδοτημένου συνεργείου. Σε περίπτωση 
απουσίας του υπευθύνου του συνεργείου, ή άρνησής του να 
παραλάβει την έκθεση, αυτή επικολλάται σε εμφανές μέρος 
ταυ εσωτερικού του καταστήματος. Στην ίδια έκθεση αναγρά¬ 
φεται επίσης ότι ο παραβάτης δικαιούται εντός προθεσμίας 
πέντε ημερών, που αρχίζει από την επομένη της επιδόσεως 
της έκθεσης, να εκθέσει εγγράφως ενώπιον του Προϊσταμέ¬ 
νου της αρμόδιας Υπηρεσίας Συγκοινωνιών τις τυχόν αντιρρή¬ 
σεις του. Αν οι αντιρρήσεις αυτές κριθούν βάσιμες, διαγράφε¬ 
ται η παράβαση και βεβαιώνεται με σχετική εγγραφή που γί¬ 
νεται πάνω στην έκθεση. Οι σχετικές διοικητικές ποινές επι¬ 
βάλλονται με αιτιολοτημένη απόφαση του Προϊσταμένου της 
αρμόδιας Υπηρεσίας Συγκοινωνιών, με βάση τη σχετική έκ¬ 
θεση της κατά τα ανωτέρω κινητής μονάδας εξουσιοδοτημέ¬ 
νου συνεργείου ή την έκθεση της κινητής μονάδας ελέγχου 
«πεδίου» για τις περιπτώσεις των παραβάσεων υπά στοιχείο α 
και υπό στοιχείο ζ του άρθρου 5 παρ. 1 του παρόντος. Μετά 
την παρέλευση του πιο πάνω πενθημέρου βεβαιώνεται το 
σχετικό πρόστιμο στο αρμόδιο δημόσιο ταμείο και εισπράττε- 
ται ως δημόσιο έσοδο, επίσης καταχωρούνται στο μητρώο του 
συνεργείου οι αντίστοιχοι βαθμοί ποινής. 

4. Σε περίπτωση περισσοτέρων της μιας παραβάσεων κατά 
τη διαδικασία του ελέγχου του εξουσιοδοτημένου συνερ¬ 
γείου, επιβάλλεται συνολική ποινή, η οποία αποτελείται από 
το άθροισμα των ποινών για τις επιμέρους παραβάσεις που 
προβλέπονται στο άρθρο 5 παρ. 1 του παρόντος. Ειδικά για 
τις παραβάσεις των υπό στοιχείων α, β, γ, δ, ε και ζ του άρ¬ 
θρου δ παρ. 1 του παρόντος, το συνολικό χρηματικά πρόστιμο 
δεν υπερβαίνει τις 100.000 δρχ. 

5. Κάθε παράβαση του άρθρου 5 παρ. 1 του παρόντος μαζί 
με τους βαθμούς ποινής που αντιστοιχούν σε αυτή, παραγρά¬ 
φεται μόλις συμπληρωθεί χρονικά διάστημα δύο (2) ετών, από 
την ημερομηνία βεβαίωσης της παράβασης. 

6. Οι βαθμοί ποινής στα εξουσιοδοτημένα συνεργεία, όπως 
αναφέρονται στις επιμέρους ποινές του άρθρου 5 παρ. 1 του 
παρόντος, αθροίζονται και σε περίπτωση υπέρβασης των 150 
βαθμών ποινής, επιβάλλεται με απόφαση της οικείας Υπηρε¬ 
σίας Συγκοινωνιών ανάκληση της εξουσιοδότησης χορήγησης 
ΚΕΚ για χρονικό διάστημα έξι μηνών. Η απόφαση αυτή με 
σχετικό έγγραφο αποστέλλεται ταχυδρομικά με απόδειξη πα¬ 
ραλαβής στον υπεύθυνο του συνεργείου. Με το έγγραφο 
αυτά καλείται ο υπεύθυνος του συνεργείου να παραδώσει την 
εξουσιοδότηση χορήγησης ΚΕΚ μέσα σε προθεσμία πέντε 
ημερών, από την επόμενη της ημέρας παραλαβής του εγγρά¬ 
φου, στην αρμόδια Υπηρεσία Συγκοινωνιών. Μετά την πά¬ 
ροδο άπρακτης της προθεσμίας των πέντε ημερών η εξουσιο¬ 
δότηση χορήγησης ΚΕΚ παύει αυτοδίκαια να ισχύει. 


Ος ημερομηνία επιβολής ποινής της εξάμηνης ανάκλησης 
εξουσιοδότησης χορήγησης ΚΕΚ, λαμβάνεται η ημερομηνία 
παράδοσης της εξουσιοδότησης, στην αρμόδια Υπηρεσία Συ¬ 
γκοινωνιών ή η επομένη ημέρα από την κατά το προηγούμενο 
εδάφιο πενθήμερη προθεσμία. 

7. Οι καταχωρημένες, στο μητρώο του εξουσιοδοτημένου 
συνεργείου παραβάσεις και οι αντίστοιχοι βαθμοί ποινής, με 
βάση τις οποίες έγινε η ανάκληση της εξουσιοδότησης χορή¬ 
γησης ΚΕΚ διαγράφονται. 

8. Η εξουσιοδότηση χορήγησης ΚΕΚ που αφαιρέθηκε ή 
έπαψε να ισχύει, σύμφωνα με τις διατάξεις των προηγουμέ¬ 
νων παραγράφων του παρόντος άρθρου, επαναχορηγείται 
στο συνεργείο μετά την παρέλευση του εξαμήνου με τη διαδι¬ 
κασία της αρ. 103079/3712/19.11.1992 (Β' 710) ΚΥΑ των 
Υπουργών Περιβάλλοντος, Χωροταξίας και Δημοσίων Έργων 
και Μεταφορών και Επικοινωνιών. 

9. Αν συνεργείο συμπληρώσει για δεύτερη φορά το όριο 
των 150 βαθμών ποινής, τότε επιβάλλεται διοικητική ποινή 
ανάκλησης εξουσιοδότησης χορήγησης ΚΕΚ, εφόσον αυτή 
έχει επαναχορηγηθεί, με την ίδια πιο πόνω διαδικασία της πα¬ 
ραγράφου 5 του παρόντος άρθου, για χρονικό διάστημα δώ¬ 
δεκα μηνών και οε περίπτωση που το συνεργείο συμπληρώσει 
για τρίτη φορά το όριο των 150 βαθμών ποινής, τότε επιβάλ¬ 
λεται διοικητική ποινή ανάκλησης εξουσιοδότησης χορήγη¬ 
σης ΚΕΚ, για χρονικά διάστημα τριών ετών και σε υποτροπή 
ανακαλείται οριστικώς η εξουσιοδότηση χορήγησης ΚΕΚ. 

Άρθρο 6 

Η ισχύς του Διατάγματος αυτού αρχίζει απά τη δημοσίευσή 
του στην Εφημερίδα της Κυβερνήσεως. 

Στον Υπουργό Μεταφορών και Επικοινωνιών αναθέτουμε 
τη δημοσίευση και εκτέλεση του παρόντος Διατάγματος. 

Αθήνα, 14 Σεπτεμβρίου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

οι υπουργοί 

ΔΗΜΟΣΙΑΣ ΤΑΞΗΣ ΠΕΡΙΒ., ΧΩΡ/ΞΙΑΣ & ΔΗΜ. ΕΡΓΩΝ 

I. ΒΑΛΥΡΑΚΗΣ Κ. ΛΑΛΙΩΤΗΣ 

ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Αθ. ΤΖΟΥΡΑΣ 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 364 
Έγκριση των όρων των από 3 Δεκεμβρίου 1994, από 6 Δε¬ 
κεμβρίου 1994 και από 7 Δεκεμβρίου 1994 Πρακτικών 
Συμφωνίας της Διοίκησης της Ο.Α. με τους εκπροσώπους 
της Ένωσης Χειριστών Πολιτικής Αεροπορίας (Ε.Χ.Π.Α.), 
της Ένωσης Ιπταμένων Μηχανικών (Ε.Ι.Μ.) και της Ένω¬ 
σης Ιπταμένων Συνοδών - Φροντιστών (Ε.Ι.Σ.Φ.), αντιστσί- 
χως, σχετικά με τα άρια πτήσεως, απασχολήσεως και ανο- 
παύσεως των χειριστών, μηχανικών και των συνοδών - 
φροντιστών που εργάζονται στην Ολυμπιακή Αεροπορία 
ως ιπτάμενο προσωπικό. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του εδαφίου γ της παραγράφου 2 του άρ¬ 
θρου 4 του Ν. 2271/1994, «Εξυγίανση της Ολυμπιακής Αε¬ 
ροπορίας Α.Ε.» (Α' 229). 

2. Τα πρακτικά 539/6.12.94 και 540/13.12.94 του Διοικη- 

τικού Συμβουλίου της ΟΛΥΜΠΙΑΚΗΣ ΑΕΡΟΠΟΡΙΑΣ Α.Ε., κα¬ 
θώς και τα αποαπάσματα Πρακτικών των Γενικών Συνελεύ¬ 
σεων των μελών της Ενωσης Χειριστών Πολιτικής Αεροπο¬ 
ρίας (Ε.Χ.Π.Α.) στις 7.12.94 και της Ένωσης Ιπταμένων Μη¬ 
χανικών (Ε.Ι.Μ.) στις 8.12.94. 

3. Το άρθρο 29Α του Ν. 1558/1985 (Α' 137), το οποίο προ- 
σετέθη με το άρθρο 27 του Ν. 2081/1992 (Α' 154). 

4. Το γεγονός ότι από τις διατάξεις του παρόντος διατάγμα¬ 
τος δεν προκαλεΐται δαπάνη σε βάρος του Κρατικού Προϋπο¬ 
λογισμού. 

5. Την υπ' αριθ. 490/1995 γνωμοδότηση του Συμβουλίου 
της Επικρατείας με πρόταση του Υπουργού Μεταφορών και 
Επικοινωνιών, αποφασίζουμε: 

Άρθρο Μόνο 

Εγκρίνουμε τους όρους των από 3 Δεκεμβρίου 1994, από 6 
Δεκεμβρίου 1994 και από 7 Δεκεμβρίου 1994 Πρακτικών 
Συμφωνίας της Διοίκησης της Ολυμπιακής Αεροπορίας με 
τους εκπροσώπους της Ένωσης Χειριστών Πολιτικής Αερο¬ 
πορίας (Ε.Χ.Π.Α.), της Ένωσης Ιπταμένων Μηχανικών 
(Ε.Ι.Μ.) και της Ένωσης Ιπταμένων Συνοδών - Φροντιστών 
(Ε.Ι.Σ.Φ.), αντιστοίχως, σχετικά με τα όρια πτήσεως και απα- 
σχολήσεως των χειριστών, των μηχανικών και των συνοδών - 
φροντιστών που εργάζονται στην Ολυμπιακή Αεροπορία Α.Ε. 
ως ιπτάμενο προσωπικό, το περιεχόμενο των οποίων έχει ως 
ακολούθως: 

Α) Πρακτικό Συμφωνίας από 3 Δεκεμβρίου 1994 

Στην Αθήνα σήμερα 3 Δεκεμβρίου 1994 μεταξύ αφ' ενός 
της εδρεύουσας στην Αθήνα (Λ. Συγγρού 96) Ανώνυμης Εται¬ 
ρείας με την επωνυμία «ΟΛΥΜΠΙΑΚΗ ΑΕΡΟΠΟΡΙΑ Α.Ε.», νο- 
μίμως εκπροσωπούμενης από τον Πρόεδρο του Δ.Σ. Ιωάννη 
Σαμαρά και το Διευθϋνοντα Σύμβουλο και Γενικά Διευθυντή 
Θεόδωρο Τσακιρίδη και αφ' ετέρου του εδρεύοντος εις την 
Αθήνα επαγγελματικού σωματείου με την επωνυμία «ΕΝΩΣΗ 
ΧΕΙΡΙΣΤΩΝ ΠΟΛΙΤΙΚΗΣ ΑΕΡΟΠΟΡΙΑΣ (Ε.Χ.Π.Α.), νομίμως 
εκπροσωπούμενου οπό τον Πρόεδρο του Δ.Σ. Χρήστο Στα- 
μοϋλη και το Γ ενικό Γ ραμματέα Ελευθέριο Βαμβακούλα συμ- 
φωνήθηκαν και έγιναν αμοιβαίος δεκτά τα ακόλουθα προκει- 
μένου να διευκολυνθεί η υλοποίηση της εξυγίανσης της Ο.Α. 
και να δοθεί η δυνατότητα επιβίωσης και περαιτέρω ανάπτυ¬ 
ξής της. 

ΜΕΡΟΣ Α' 

Ι.α. Τα ημερήσια όρια απασχόλησης για α/φ με δύο (2) 
μέλη πληρώματος σε δρομολόγια Εξωτερικού καθορίζονται 
σε 12. 

(13) ώρες για 1 φορά σε επτά (7) συνεχείς ημέρες. 

β. Τα εβδομαδιαία όρια απασχόλησης καθορίζονται σε 45 
ώρες. 

γ. Τα μηνιαία όρια πτήσεως καθορίζονται: 

1. Ι/Χ Β747/Α300 σε 90 ώρες. 

2. Ι/Χ λοιπά σμήνη σε 85 ώρες. 

δ. Τα μηνιαία όρια απασχόλησης: 184 ώρες. 

ε. Τα τριμηνιαία όρια πτήσεως: 250 ώρες και 

οτ. Τα ετήσια όρια πτήσεως: 800 ώρες. 

2. Επιτρέπεται οπσιαδήποτε αλλαγή δρομολογίων εντός 
του προγραμματισμένου χρόνου απασχόλησης (+/-2 ώρες 
είτε από την έναρξη, είτε από το πέρας του προγραμματισμέ¬ 
νου χρόνου απασχόλησης), εκτός των χειριστών των οποίων 
το δρομολόγιο εκτελείται κανονικά με τον αυτό τύπο και δεν 
προκύπτει πρόβλημα μετεωρολογικών ελαχίστων, εφ' όσον 
ειδοποιηθεί το πλήρωμα μέχρι 20.00 μ.μ. της προηγουμέ- 
νης. 

Για δρομολόγια μετά τις 16.00 τοπική ώρα η προειδοποί¬ 
ηση πρέπει να πραγματοποιηθεί τουλάχιστον 5 ώρες προ του 


προγραμματισμένου χρόνου απασχόλησης και ουχΐ ενωρίτε- 
ρον της 10.00 η.μ., άλλως το πλην <-) δύο ώρες δεν ισχύει 
στις ανωτέρω περιπτώσεις. 

3. Η Ο.Α. δύναται να επαναπρογρομματίσει σε οποιοδή- 
ποτε δρομολόγιο και μέσα στον προγραμματισμένο κύκλο ερ¬ 
γασίας τους, χειριστές προγραμματισμένους για πτήσεις 
ΕΧΤΗΑ ή ΟΗΑΡΓΓΕΒ των οποίων η εκτέλεση ματαιώνεται. 

4. Κατά τη διάρκεια εφαρμογής του νόμου εξυγίανσης και 
μέχρι 31.12.1997 οι μηνιαίες αναπαύσεις του Ι.Π.Θ.Δ. σε διά¬ 
στημα τριάντα (30) συνεχών ημερών κατά τους μήνες από 
Μάιο έως και Οκτώβριο θα είναι τουλάχιστον εννέα (9) και 
κατά τους μήνες από Νοέμβριο έως και Μάρτιο τουλάχιστον 
δέκα (10). 

5. Η χειμερινή άδεια του Ι.Π.Θ.Δ. θα αρχίζει μετά από τρεις 
(3) ημέρες ανάπαυσης (ΒΕΡ05) ανεξαρτήτως αν ζητηθεί σε 
ένα ή δύο τμήματα. 

6. Τα εβδομαδιαία όρια πτήσεως, για την εκτέλεση των 
δρομολογίων Αθηνών - Μπανγκογκ - Αθηνών και των δρομο¬ 
λογίων προς Β. Αμερική και Ν. Αφρική αυξάνονται από είκοσι 
οκτώ (28) ώρες σε τριάντα δύο (32) ώρες. 

Τα δρομολόγια γιο Αθήνα - Μπανκογκ - Αθήνα, Β. Αμερι¬ 
κής, Ν. Αφρικής αυξάνονται σε τέσσερα (4) συνολικά, σε διά¬ 
στημα τριάντα (30) συνεχών ημερών. 

7. ΔΡΟΜΟΛΟΓΙΑ ΡΑΗ ΕΑ5Τ 

1. ΠΡΟΓΡΑΜΜΑΤΙΣΜΟΣ - ΕΝΑΛΛΑΓΗ ΠΛΗΡΩΜΑΤΟΣ 

Το διάστημα μεταξύ της επιστροφής από το δρομολόγιο και 

της εκ νέου αναχώρησης προς Αυστραλία δε δύναται να είναι 
μικρότερο των τριάντα πέντε (35) ημερών. Ο μέγιστος αριθ¬ 
μός εκτέλεσης του ανωτέρω δρομολογίου καθορίζεται σε έξι 
(6) φορές για δώδεκα (12) συνεχείς μήνες. 

2. Ανάπαυση μετά την επιστροφή 

Η ανάπαυση μετά την εκτέλεση του δρομολογίου της Αυ¬ 
στραλίας θα είναι διαρκείας εννέα (9) ημερών. 

Σε περίπτωση καθυστερημένων αφίξεων πέραν των δώ¬ 
δεκα (12) ωρών θα παρέχεται επιπλέον διακοπή ίση προς την 
πέραν των δώδεκα (12) ωρών καθυστέρηση. 

3. ΝΥΚΤΕΣ ΑΠΟΥΣΙΑΣ ΕΚΤΟΣ ΕΔΡΑΣ 

Οι νύκτες απουσίας εκτός βάσης του ΙΠΘΔ που εκτελεί τα 
δρομολόγια προς Αυστραλία μέσα σε τριάντα (30) συνεχείς 
ημέρες, αυξάνονται από δεκατέοσερεις (14) σε δέκα οκτώ 
(18) νύκτες και έως πέντε (5) φορές το χρόνο. 

ΜΕΡΟΣ Β’ 

1. Το δώδεκα (12) ΡΕΡ05 που αναφέρονται στο άρθρο 3, 
παράγραφο 2, του Νομοσχεδίου για τους Ι/Χ συμπεριλαμβά- 
νονται οτο παρόν πρακτικό. 

2. Το κεφάλαιο περί ορίων πτήσης - απασχόλησης και ανά¬ 
παυσης του Β.Δ. 744/70 όπως αυτό με οποιονδήποτε τρόπο 
συμπληρώθηκε και τροποποιήθηκε μεταγενέστερα, εξακο¬ 
λουθεί να ισχύει τροποποιούμενο σύμφωνα με το παρόν πρα¬ 
κτικό. 

3. Για την εφαρμογή των διατάξεων του άρθρου 3, παρ. 1 α' 
και β' του νόμου εξυγίανσης, στις τακτικές αποδοχές δεν πε¬ 
ριλαμβάνεται η προβλεπόμενη στο ισχύον μισθολόγιο του 
1.Π.Θ.Δ, αναπροσαρμογή λόγω παραγωγικής εξελίξεως που 
περιέχεται στους πίνακες Α1, Α2, Α3, Α4. 

4. Το Ιπτάμενο Προσωπικό θαλάμου Διακυβέρνησης 
(Ι.Π.Θ.Δ.) διακρίνεται σε τακτικά . η δόκιμο. 

5. Για την εξασφάλιση δυνατότητας καλύτερης εκμετάλ¬ 
λευσης των πληρωμάτων μέσω της ομοιογενούς συνθέσεως 
αυτών, συμφωνεΐται, η εξελικτική προαγωγή να είναι τουλάχι¬ 
στον δώδεκα (12) χειριστές ετησίως, οι οποίοι να εκπαιδεύο¬ 
νται ως ΚΙ στους αρχικούς τύπους Β 727 και Β 737 - 200, πέ¬ 
ραν των προαγωγών που εξαγγέλθηκαν λόγω εκτάκτων ανα¬ 
γκών για την περίοδο 1994-1995. 

6. Η ισχύς ίο παρόντος αρχίζει από την υπογραφή του και 
λήγει την 31.12.1997. 

Σε περίπτωση εισόδου νέων Α/φών, αλλαγής του δικτύου ή 
του προγράμματος δρομολογίων εφ’ όσον χρειασθεί και μετά 
από διάλογο και συμφωνία θα επανεξετασθούν τα ως άνω 
ουμφωνηθέντα. 

Το παρόν πρακτικό συμφωνίας τελεί υπό την έγκριση του 
Διοικητικού Συμβουλίου της Ο.Α. και της Γενικής Συνέλευσης 
της Ε.Χ.Π.Α. 

Για την ΟΛΥΜΠΙΑΚΗ ΑΕΡΟΠΟΡΙΑ Α.Ε. Για την Ε.Χ.Π.Α. 

Β) Πρακτικό Συμφωνίας από 6 Δεκεμβρίου 1994 

Στην Αθήνα σήμερα 6 Δεκεμβρίου 1994 μεταξύ αφ' ενός 
της εδρεύουσας στην Αθήνα (Λ. Συγγρού 96) Ανώνυμης Εται¬ 
ρείας με την επωνυμία «ΟΛΥΜΠΙΑΚΗ ΑΕΡΟΠΟΡΙΑ Α.Ε.», νσ- 
μίμως εκπροσωπθυμένης από τον Πρόεδρο του Δ.Σ. Ιωάννη 
Σαμαρά και το Διευθύνοντα Σύμβουλο και Γ ενικά Διευθυντή 
Θεόδωρο Τσακιρίδη και αφ' ετέρου του εδρεύοντος εις την 
Αθήνα Επαγγελματικού Σωματείου με την επωνυμία «ΕΝΩΣΗ 
ΙΠΤΑΜΕΝΩΝ ΜΗΧΑΝΙΚΩΝ» (Ε.Ι.Μ.), νομίμως εκπροσωπου- 
μένου από τον Πρόεδρο του Δ.Σ. Φίλιππο Περιμένη και το Γ ε¬ 
νικό Γραμματέα Νικόλαο Ρεκούδη συμφωνήθηκαν και έγιναν 
αμοιβαίως δεκτά τα ακόλουθα προκειμένου να διευκολυνθεί 
η υλοποίηση της εξυγίανσης της Ο.Α. και να δοθεί η δυνατό¬ 
τητα επιβίωσης και περαιτέρω ανάπτυξής της. 

ΜΕΡΟΣ Α' 

1 .α. Τα εβδομαδιαία άρια απασχόλησης καθορίζονται σε 45 
ώρες. 

β. Τα μηνιαία όρια πτήσεως καθορίζονται: 

1. 1/Μ Β747/Α300 σε 90 ώρες. 

2. Ι/Μ λοιπά σμήνη σε 85 ώρες. 

γ. Τα μηνιαία όρια απασχόλησης: 184 ώρες. 

δ. Τα τριμηνιαία όρια πτήσεως: 250 ώρες και 

ε. Τα ετήσιο όρια πτήσεως: 800 ώρες. 

2. Επιτρέπεται οποιαδήποτε αλλαγή δρομολογίων εντός 
του προγραμματισμένου χρόνου απασχόλησης (+/-2 ώρες 
είτε από την έναρξη, είτε από το πέρας του προγραμματισμέ¬ 
νου χρόνου απασχόλησης), εκτός των μηχανικών των οποίων 
το δρομολόγιο εκτελείται κανονικό με τον αυτό τύπο και δεν 
προκύπτει πρόβλημα μετεωρολογικών ελάχιστων, εφ’ όσον 
ειδοποιηθεί το πλήρωμα μέχρι 20.00 μ.μ. της προηγουμένης. 

Για δρομολόγια μετά τις 16.00 τοπική ώρα η προειδοποίηση 
πρέπει να πραγματοποιηθεί τουλάχιστον πέντε (5) ώρες προ 
του προγραμματισμένου χρόνου απασχόλησης και ουχ! ενω- 
ρίτερον της 10.00 π.μ., άλλως το πλην (-) δύο (2) ώρες δεν 
ισχύει στις ανωτέρω περιπτώσεις. 

3. Η Ο.Α. δύναται να επαναπρογραμματίαει σε οποιοδή- 
ποτε δρομολόγιο και μέσα στον προγραμματισμένο κύκλο ερ¬ 
γασίας τους, μηχανικούς προγραμματισμένους για πτήσεις 
ΕΧΤΗΑ ή ΟΗΑΒΤΕΠ των οποίων η εκτέλεση ματαιώνεται. 

4. Κατά τη διάρκεια εφαρμογής του νόμου εξυγίανσης και 
μέχρι 31.12.1997 οι μηνιαίες αναπαύσεις του Ι.Π.Θ.Δ. σε διά¬ 
στημα τριάντα (30) συνεχών ημερών κατά τους μήνες από 
Μάιο έως και Οκτώβριο θα είναι τουλάχιστον εννέα (9) και 
κατά τους μήνες από Νοέμβριο έως και Μάρτιο τουλάχιστον 
δέκα (10). 

5. Η χειμερινή άδεια του Ι.Π.Θ.Δ. θα αρχίζει μετά από τρεις 
(3) ημέρες ανάπαυσης (ΠΕΡ03) ανεξαρτήτως αν ζητηθεί σε 
ένα ή δύο τμήματα. 

6. Τα εβδομαδιαία όρια πτήσεως, για την εκτέλεση των 
δρομολογίων Αθηνών - Μπανγκογκ - Αθηνών και των δρομο¬ 
λογίων προς Β. Αμερική και Ν. Αφρική αυξάνονται από είκοσι 


οκτώ (28) ώρες σε τριάντα δύο (32) ώρες. 

Το δρομολόγια για Αθήνα - Μπανκογκ - Αθήνα, Β. Αμερι¬ 
κής, Ν. Αφρικής αυξάνονται σε τέσσερα (4) συνολικά, σε διά¬ 
στημα τριάντα (30) συνεχών ημερών. 

7. ΔΡΟΜΟΛΟΓΙΑ ΡΑΒ ΕΑ3Τ 

1. ΠΡΟΓΡΑΜΜΑΤΙΣΜΟΣ - ΕΝΑΛΛΑΓΗ ΠΛΗΡΩΜΑΤΟΣ 
Το διάστημά μεταξύ της επιστροφής από το δρομολόγιο και 

της εκ νέου αναχώρησης προς Αυστραλία δε δύναται να είναι 
μικρότερο των τριάντα πέντε (35) ημερών. Ο μέγιστος αριθ¬ 
μός εκτέλεσης του ανωτέρω δρομολογίου καθορίζεται σε έξι 
(6) φορές για δώδεκα (12) συνεχείς μήνες. 

2. Ανάπαυση μετά την επιστροφή 

Η ανάπαυση μετά την εκτέλεση του δρομολογίου της Αυ¬ 
στραλίας θα είναι διάρκειας εννέα (9) ημερών. 

Σε περίπτωση καθυστερημένων αφίξεων πέραν των δώ¬ 
δεκα (12) ωρών θα παρέχεται επιπλέον διακοπή ίση προς την 
πέραν των δώδεκα (12) ωρών καθυστέρηση. 

3. ΝΥΚΤΕΣ ΑΠΟΥΣΙΑΣ ΕΚΤΟΣ ΕΔΡΑΣ 

Οι νύκτες απουσίας εκτός βάσης του Ι.Π.Θ.Δ. που εκτελεί 
τα δρομολόγια προς Αυστραλία μέσα οε τριάντα (30) συνεχείς 
ημέρες, αυξάνονται από δεκατέσσερεις (14) σε δέκα οκτώ 
(18) νύκτες και έως πέντε (5) φορές το χρόνο. 

ΜΕΡΟΣ Β' 

1. Τα 12 Γβροδ που αναφέρονται στο άρθρο 3, παράγραφο 
2 του Νομοσχεδίου για τους Ι/Μ συμπεριλαμβάνονται στο πα¬ 
ρόν πρακτικό. 

2. Το κεφάλαιο περί ορίων πτήσης - απασχόλησης και ανά¬ 
παυσης του Β.Δ. 744/70 όπως αυτό με οποιονδήποτε τρόπο 
συμπληρώθηκε και τροποποιήθηκε μεταγενέστερα, εξακο¬ 
λουθεί να ισχύει τροποποιούμενο σύμφωνα με το παρόν πρα¬ 
κτικό. 

3. Για την εφαρμογή των διατάξεων του άρθρου 3, παρ. 1 α' 
και β' του νόμου εξυγίανσης, στις τακτικές αποδοχές δεν πε¬ 
ριλαμβάνεται η προβλεπόμενη στο ισχύον μισθολόγιο του 
Ι.Π.Θ.Δ. αναπροσαρμογή λόγω προαγωγικής εξελίξεως που 
περιέχεται στους πίνακες Α1, Α2, Α3, Α4. 

4. Το Ιπτάμενο Προσωπικό θαλάμου Διακυβέρνησης 
(Ι.Π.Θ.Δ.) διακρίνεται σε τακτικό και δόκιμο. 

5. Η ισχύς το παρόντος αρχίζει από την υπογραφή του και 
λήγει την 31.12.1997. 

Σε περίπτωση εισόδου νέων Α/φών, αλλαγής του δικτύου ή 
του προγράμματος δρομολογίων εφ’ όσον χρειασθεί και μετά 
από διάλογο και συμφωνία θα επανεξετασθούν τα ως άνω 
ουμφωνηθέντα. 

Το πρακτικό συμφωνίας τελεί υπό την έγκριση του Διοικητι¬ 
κού Συμβουλίου της Ο.Α. και της Γενικής Συνέλευσης του 
Ε.Ι.Μ. 

Γ ια τήν ΟΛΥΜΠΙΑΚΗ ΑΕΡΟΠΟΡΙΑ Α.Ε. Για την Ε.Ι.Μ. 

Γ) Πρακτικό Συμφωνίας από 7 Δεκεμβρίου 1994 

Στην Αθήνα σήμερα 7 Δεκεμβρίου 1994 μεταξύ αφ’ ενός 
της εδρεύουσας στην Αθήνα (Λ. Συγγρού 96) Ανώνυμης Εται¬ 
ρείας με την επωνυμία «ΟΛΥΜΠΙΑΚΗ ΑΕΡΟΠΟΡΙΑ Α.Ε.», νο- 
μίμως εκπροσωπουμένης οπό τον Πρόεδρο του Δ.Σ. Ιωάννη 
Σαμαρά και το Διευθύνοντα Σύμβουλο και Γενικά Διευθυντή 
Θεόδωρο Τσακιρίδη και αφ' ετέρου του εδρεύοντος εις την 
Αθήνα Επαγγελματικού Σωματείου με την επωνυμία «ΕΝΩΣΗ 
ΙΠΤΑΜΕΝΩΝ ΣΥΝΟΔΩΝ - ΦΡΟΝΤΙΣΤΩΝ» (Ε.Ι.Σ.Φ.), νομί¬ 
μως εκπροσώπουμένου απά τον Πρόεδρο του Δ.Σ. Φώτη Κυ- 
ριάκογλου και το Γ ενικό Γ ραμματέα Γ ιάννη Οικσνομίδη συμ¬ 
φωνήθηκαν και έγιναν αμοιβαίως δεκτά τα ακόλουθα προκει¬ 
μένου να διευκολυνθεί η υλοποίηση της εξυγίανσης της Ο.Α. 

και να δοθεί η δυνατότητα επιβίωσης και περαιτέρω αναπτύ¬ 
ξεις της. 

ΤΡΟΠΟΠΟΙΗΣΕΙΣ ΟΡΙΩΝ ΠΤΗΣΗΣ - ΑΠΑΣΧΟΛΗΣΗΣ-ΑΝΑ¬ 
ΠΑΥΣΗΣ ΤΟΥ Ι.Π.Θ.Ε. 

1. ΟΡΙΑ ΠΤΗΣΗΣ 

Εβδομαδιαία: 32 ΟΠ 

Μηνιαία: Ιπτάμενοι Φροντιστές 85 όΗ 

Ιπτάμενοι Συνοδοί 80 όίτ 

Μητέρες 60 ή 70 Οά 

ανάλογα με τα ισχύοντα 

Ετήσια: 800 

2. ΟΡΙΑ ΑΠΑΣΧΟΛΗΣΗΣ 
Ημερήσια εσωτερικού: 

εξωτερικού: 

Ε/Κ: 

Μηνιαία: 

3. Ημεραργίες 

Αριθμός ά8γ$ οίί χειμερινό πρόγραμμα: 

καλοκαιρινό πρόγραμμα: 

Μετά από δρομολόγια: Αυστραλία: 

Αφρική: 

Β. Αμερική: 

Παρατήρηση: 

Για τα παραπάνω δρομολόγια οι ώρες ανάπαυσης προ ή 
μετά της ημεραργίας ορίζεται σε δέκα οκτώ (18) ώρες. 

4.0 αριθμός των ημεραργιών προ ή μετά την άδεια ορίζεται 
ως εξής: 

Καλοκαιρινή: 2 Γθροδ 

Χειμερινή: 3 Γβροδ για κάθε τμήμα αυτής 

5. Τα Μ.Π.Θ.Ε. υποχρεούνται εφεξής να εκτελούν κάθε 
δρομολόγιο ανεξαρτήτως τύπου καθώς και οι Υ.Θ.Ε. πλην 
Υ.Θ.Ε, Β747. 

6. Ώρες παρουσίασης: 

Ισχύουν οι μέχρι σήμερα. Για τον προσδιορισμό των ορίων 
απασχόλησης προσδιορίζονται ως εξής: 

45' για δρομολόγια εσωτερικού 

60' για δρομολόγια εξωτερικού 

1 .30" για δρομολόγια Ι_/Η 

7. Η ελάχιστη διακοπή εκτός βάσης καθορίζεται σε 11 
ώρες. 

Η ελάχιστη διακοπή στη βάση καθορίζεται σε 14 ώρες. 


6. Γ ια τον καθορισμό της νυκτερινής απασχόλησης από την 
οποία προκύπτει η ανάγκη αυξημένης ελάχιστης διακοπής 
ορίζεται η 02.00" τοπική ώρα. 

ΜΕΡΟΣ Β' 

Μετά την εφαρμογή των παραπάνω τροποποιήσεων των 
ορίων πτήσης - απασχόλησης και ανάπαυσης ο αριθμός τακτι¬ 
κού προσωπικού του Ι/Σ και Ι/Φ για την εκτέλεση του σημερι¬ 
νού προγράμματος εργασιών της χειμερινής περιόδου τε- 
κμαίρεται σε 1.000 άτομα με διαφοροποίηση +/-1%. 

2. Τα 12 Γβροε που αναφέρονται στο άρθρο 3, παράγραφο 
2 του Νομοσχεδίου για τους Ι/Σ - ί/Φ συμπεριλαμβάνσνται στο 
παρόν πρακτικό. 

3. Το κεφάλαιο 5 περί ορίων πτήσης - απασχόλησης και 
ανάπαυσης του Β.Δ. 701 /64 και του Β.Δ. 744/70 όπως αυτά 
με οποιονδήποτε τρόπο συμπληρώθηκαν και τροποποιήθη¬ 
καν μεταγενέστερα τροποποιούνται σύμφωνα με το παρα¬ 
πάνω κεφάλαιο 1 του παρόντος πρακτικού. 

4. Οι συμφωνηθείσες παραπάνω τροποποιήσεις λήγουν 
την 31.12.1997. Σε περίπτωση εισόδου νέων Α/φών και αλ¬ 
λαγής της δομής του δικτύου ή των δρομολογίων εφ’ όσον 
χρειασθεί και μετά από διάλογο και συμφωνία των δύα μερών, 
θα επανεξετασθούν. 

5. Τα άρθρα και τα σημεία του Κανονισμού Εργασίας που 
δεν αναφέρονται παραπάνω εξακολουθσύννα ισχύουν μέχρι 
την κατάρτιση του νέου Κανονισμού που προβλέπεται στο 
άρθρ 4, παράγραφος 2 του Νομοσχεδίου. 

6. Το Ι.Π.Θ.Ε. διακρίνεται σε τακτικό και δόκιμο ανεξάρ¬ 
τητα του χρόνου προσφοράς των υπηρεσιών του στην εται¬ 
ρεία. 

Για την ΟΛΥΜΠΙΑΚΗ ΑΕΡΟΠΟΡΙΑ Α.Ε. Για την Ε.Ι.Σ.Φ. 

Στον Υπουργό Μεταφορών και Επικοινωνιών αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 14 Σεπτεμβρίου 1995 

Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΑΘΑΝΑΣΙΟΣ ΤΖΟΥΡΑΣ 


12 (13) ώρες 

13 (15) ώρες 

14 (18) ώρες 
184 ώρες 

11/μήνα 
9/μηνα 
9 03γ5 οίί 
2 άογε οίί 
ισχύοντα 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



